From: 72627.2647@compuserve.com (Don HARLOW)
Newsgroups: soc.culture.esperanto
Subject: Re: Bahao
Date: 2 Sep 92 04:59:31 GMT
Distribution: inet
Organization: The Internet

To: Esperanto >INTERNET:esperanto@rand.org

Dato: 920901

Ken Miner respondis al mi pri "virgo" jene:

>Tiu cxi analizo ja sxajnas fidema al la spirito de Esperanto;
>subtenas gxin PV kaj sendube PG (mi ne kontrolis).  Plua esploro:
>se radiko estas esence nominativeca, kiel tiuj de _viro_ aux _estro_,
>ansxtataux adjektiveca, kiel tiuj de _virga_ aux _rugxa_, la situacio
>aliigxas.  Tiam la sufikso -eco certe ne implikas "de iu" sed
>referencas tute abstraktan kvaliton:

>     la rugxeco (*rugxo) de sxia peruko...
>     rugxo (*la rugxeco) estas bela koloro

>kontraux:

>     la vireco (*viro) de lia poezio...
>     la vireco (*viro) estas respektinda kvalito

>Rezulte mi scivolas, cxu via diro, ke "ne estas problemo," vere
>tauxgas.  De la vidpunkto de la ne-euxropa lernanto, devas esti
>problemo.  Cxar la signifo de la sufikso -eco (kaj tiu de pluraj
>aliaj sufiksoj, ekz. -ig-, -igx-, -an-) *aliigxas* laux la esenca
>kategorio de la radiko, kiun oni devas perkere lerni.

>Jen konsiderinda malhelpo al grandskala akceptigxo de Esperanto en nia
>epoko: ne nur gxia gramatiko, sed ankaux gxia *semantiko*, estas
>euxropaj.  (Por mi mem tio ne estas embaraso, cxar mi ne membras en
>la movado, nur amas la lingvon; sed iom gxenas min, ke laux mia
>sperto la plej bonaj parolantoj de E aux estas euxropaj aux bone
>scipovas euxropa(j)n lingvo(j)n.  Mi antauxvidas tujajn *kelkajn*
>kontrauxekzemplojn, kompreneble...:-)

Ankaux via analizo pravas. Cxu la distingo inter _virgo_ kaj _virgeco_ 
estas grava, tion mi ne scias (mi sxatas gxin). Cxu la nedistingo inter 
_vireco_ (1) kaj _vireco_ (2) estas problemo, ankaux tio estas interesa 
demando. Sed mi konsentas, ke la bezono parkerigi la kategorion de 
cxiu radiko ja estas problemo. (Eble ne tiel grava problemo, cxar la 
kategoriecon de la pli multaj radikoj oni povas konstati de la signifo 
mem -- plej grava escepto estas eble la -IL- radikoj.)

>Parenteze ni ankoraux ne pritraktis tiun aferon de _bahao_!  

Nu, eble la solvo trovigxas en iu el la libroj pri bahaismo, kiuj troveblas 
en Esperanto. Cxu iu bahaa retano povos klarigi la vorton?

=============================================
Don HARLOW                                Redaktoro Esperanto U.S.A.
tel. (1 510) 222 0187
CompuServe [72627,2647]
Internet 72627.2647@compuserve.com

"The support of artificial auxiliary languages such as Esperanto 
has no place in the national socialist state. Their use leads to 
a weakening of the essential values of national characteristics. 
This is why all promotion of the teaching of such languages 
should be avoided and classrooms should not be made available 
for teaching them."
                                                          Decree of the National
and 
                                                          Prussian Minister for
Science, 
                                                          Training and People's
Edu-
                                                           cation Bernhard Rust,
May 
                                                           17, 1935, The Third
eeich
(By their enemies ye shall know them.)
=============================================